Recording Industry Association of America
Recording Industry Association of America (tai RIAA) on levy-yhtiöiden ja ääniteteollisuuden etua ajava järjestö Yhdysvalloissa. Järjestön jäseninä on suuri määrä yrityksiä, kuten levy-yhtiöitä ja jakelijoita, joiden osuus Yhdysvalloissa tuotetusta ja jaetusta musiikista on noin 90 %. RIAA perustettiin vuonna 1952. Vuodesta 2011 lähtien järjestön toimitusjohtajana on ollut Cary Sherman.
Royal Academy of Dramatic Art
Royal Academy of Dramatic Art (RADA) on Lontoossa sijaitseva teatterikoulu, jota pidetään yhtenä maailman parhaista alallaan. Sen perusti Sir Herbert Beerbohm Tree vuonna 1904. Hän oli aikansa kuuluisin Shakespearen näytelmien ohjaaja.